Okresná prokuratúra Žilina 
Moyzesova 20, 011 56 Žilina 1 	

Sp. zn. : 3 Pv 124/13/5511	Žilina, 26.2.2014
EEČ : 2-43-111-2014

U Z N E S E N I E

Trestná vec:	obvinený XXXXX 
Prečin:	Ohrozenie pod vplyvom návykovej látky podľa § 289 odsek 4 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Žilina
Podľa § 215 odsek 1 písmeno d (§ 9 odsek 1 písmeno g) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Dňa 10.02.2013 v čase o 16.45 h viedol nákladné motorové vozidlo - ťahač, značky Volvo FH 12 42THP červenej farby, českej štátnej poznávacej značky XXXXX s bielym návesom českej poznávacej značky 1T0 9622 po ceste I/64 v smere od Prievidze do Rajca aj napriek zákazu vjazdu cez horský prechod Fačkovské sedlo, pričom bol zastavený hladkou Obvodného oddelenia policajného zboru Rajec Záber - 203 pod Fačkovským sedlom, asi 300 metrov od križovatky na obec Čičmany a dychovou skúškou na zistenie prítomnosti alkoholu v krvi mu bola prístrojom Alkotest 7410:ARJJ-0494 v čase o 17.15 h dňa 10.02.2013 nameraná hodnota 0,97 mg/l  alkoholu v dychu (čo predstavuje 2,02 promile),
pričom  vodič XXXXX  svojim konaním porušil ustanovenia  § 4 odsek  2 písmeno c/ Zákona číslo 8/2009 Zbierky zákonov o cestnej premávke.

lebo je trestné stíhanie neprípustné podľa § 9 odsek 1 písmeno g

Odôvodnenie:
      Dňa 26. 02. 2014 dozorový prokurátor uznesením zapokračoval v trestnom stíhaní podľa § 228 ods. 5 Tr. por., nakoľko už pominuli dôvody prerušenia trestného stíhania. 

	Dňa 12.02.2014 bolo tunajšej prokuratúre prostredníctvom nadriadenej prokuratúry doručené právoplatné rozhodnutie Českej republiky, z ktorého vyplýva, že  Okresný súd v Opave vydal dňa 30.10.2013 pod sp. zn. 2T 182/2013 trestný rozkaz, ktorým uznal XXXXX vinným z prečinu  ohrozenia pod vplyvom návykovej látky podľa § 274 ods. 1 Trestného zákona, platného na území ČR a uložil mu trest odňatia slobody vo výmere 4 mesiace so skúšobnou dobou 14 mesiacov a trest zákazu činnosti viesť motorové vozidlá na dobu 30 mesiacov. Trestný rozkaz nadobudol právoplatnosť dňa 24.11.2013.

	Podľa § 215 ods. 1 písm. d) Tr. por.: Prokurátor zastaví trestné stíhanie ak je neprípustné podľa § 9 Tr. por.

	Podľa § 9 ods. 1 písm. g) Tr. poriadku  trestné stíhanie nemožno začať a ak už bolo začaté, nemožno v ňom pokračovať a musí byť zastavené, ak tak ustanovuje medzinárodná zmluva. 

	Podľa článku 35 ods. 1 písm. b) Európskeho dohovoru o odovzdávaní trestného konania, ktorým je Slovenská republika viazaná, osobu, nad ktorou bol vynesený právoplatný a vykonateľný trestný rozsudok, nemožno pre ten istý čin ani stíhať ani odsúdiť ani na nej nemožno vykonať trest v inom zmluvnom štáte, pokiaľ uložený trest bol úplne vykonaný alebo sa vykonáva, alebo úplne alebo z jeho nevykonanej časti podliehal milosti alebo amnestii, alebo nemôže už byť vykonaný vzhľadom na premlčanie.

	Z uvedeného teda vyplýva, že právoplatné rozhodnutie Okresného súdu  v Opave, ČR,  teda dožiadaného štátu v prevzatom trestnom stíhaní, tvorí prekážku ďalšieho stíhania. Orgány činné v trestnom konaní v Slovenskej republike preto vo veci ďalej nie sú oprávnené konať. 

	Na základe týchto skutočností som bez ďalšieho rozhodol tak, ako je uvedené vo výrokovej časti tohto uznesenia a trestné konanie vo veci prečinu ohrozenia pod vplyvom návykovej látky podľa § 289 ods. 4 Tr. zák.,  som podľa § 215 ods.. 1 písm. d) s poukazom na § 9 ods. 1 písm. g)  Tr. por. zastavil.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Marek Sinčák
prokurátor